# KUNTATUTKIMUS

**Pidätkö itsenäisestä työstä, tekisitkö kuntatutkimuksen?**

**Pelaa kuntapeliä** [**http://kuntavisa.kunnat.net/index.php?game\_type=easy**](http://kuntavisa.kunnat.net/index.php?game_type=easy)

9-luokan kurssilla tehdään monissa suomalaissa kouluissa oma aluetutkimus yhdestä kunnasta, koska yhteiskuntaopin kurssin pääpaino on kunnan toiminnan opiskelussa.

Tutkielmaa tekemällä opit kurssin sisällöt, koska joudut koko ajan soveltamaan oppimaasi omaan tutkimuskuntaasi.

Näin voit opiskella aika itsenäisesti.

Onko joku paikkakunta sinulle erityisen tärkeä? Siinä tapauksessa tutkimuksen tekosi on jo oikeastaan käynnistynyt.

Kun valitset kuntaa, pohdi seuraavia asioita. Saattaa olla eduksi, että olet oleskellut tutkimuskohteessasi (kotikunta Suomessa, mummola, kesämökki, vakituinen lomakohde, tms) ja toisaalta pienempi paikkakunta on ehkä helpompi tutkittava kuin esim. Helsinki.

Voit tietysti myös kehitellä omaperäisempiä muotoja tulosten julkaisemiselle. Tällaisia ovat esimerkiksi nettisivu, video ja valokuvanäyttely.

**Mistä saisit tietoa?**

* Mieti 2-5 hakusanaa ja niiden yhdistelmää ja tutki nettiä. Laita muistiin löytämäsi hyvät linkit.
* Millaisia karttoja ja karttaohjelmia netistä löytyy?
* Mitä koulun kirjoista ja kartastosta löytyisi?

**Muutama hyvä linkki**

**Käytä apunasi kuntatilastoja**

1. Tilastokeskuksen kuntatilastot: <http://tilastokeskus.fi/tup/kunnat/index.html>

2. Vertaile kuntia tietokannassa, tee tilastoja ja diagrammeja itse valitsemistasi aiheista: <http://pxweb2.stat.fi/Dialog/varval.asp?ma=Kuntaportaali&ti=&path=../Database/Kuntien%20perustiedot/Kuntien%20perustiedot/&lang=3&multilang=fi>

3. Kuntavertailua kartalla: <http://www.kunnat.net/fi/tietopankit/tilastot/kuntanavigaattori/Sivut/default.aspx>

**Sivustoja netissä, joissa on paljon tietoa:**

Yle oppiminen: <http://oppiminen.yle.fi/mun-suomi>

**Videoita**

Suomen maisema-alueet: <http://yle.fi/vintti/yle.fi/opettajatv/opettajatv.yle.fi/teemat/aine/908/927/m1093/Riston+luontolinkit.htm>

Postikortteja Pohjolasta: <http://oppiminen.yle.fi/luontoa-harrastamaan/muita-luontoharrastuksia/postikortteja-suomesta>

**Pelejä:**

Älypää, Suomen maisema-alueet: <http://alypaa.com/yhteisot/pelit/Suomen+maisema-alueet>

Älypää, Suomen kaupungit: <http://alypaa.com/yhteisot/pelit/Suomen+kaupunkien+nimi%E4>

Älypää, Suomi-tieto <http://alypaa.com/pelit/suomi>

Pelaa kuntapeliä <http://kuntavisa.kunnat.net/index.php?game_type=easy>

**1. Tee hyvä kartta**

* + Valitse sopiva pohjakartta tai useampia eri mittakaavaisia karttoja, jolle merkitset mahdollisimman havainnollisesti tutkimasi kunnan sijainnin Suomessa.
  + Apuna voit käyttää oppikirjan erilaisista kartoista saamiasi ideoita.
  + Havainnollista kuntasi sijaintia myös merkitsemällä lähimmät suuret kaupungit, päätiet ja rautatieyhteydet kuntaasi.
  + Tee kartan kuvatekstiksi kunnan sijainnin mahdollisimman täsmällinen ja monipuolinen sanallinen kuvaus sekä ilmoita esim. kuntakeskuksen karttakoordinaatit.
  + Älä unohda kartasta mittakaavaa, ilmansuuntia sekä karttamerkkien selityksiä!

**2. Ilmasto ja sää**

Hanki tutkimasi kunnan tai lähialueen ilmastodiagrammi tai säätietoja

* Leveyspiiri
* Lämpövyöhyke (muistele aiempia maantiedon opintojasi: kylmä, lauhkea, lämmin ja kuuma vyöhyke)
* Kasvillisuusvyöhyke (valitse jäätikkö, tundra, havumetsävyöhyke, lehtimetsät, nahkealehtiset metsät =välimerenkasvillisuus, heinäarot, aavikot, savannit ja niiden tyyppiset tyyppiset harvapuustoiset kuivat ruohostot, sademetsät
* Lähin merivirta (kylmä vai lämmin, nimi)
* Talvi (kesto)
* Vuoden lämpimin kuukausi ja sen keskilämpötila
* Vuoden kylmin kuukausi ja sen keskilämpötila
* Vuoden sateisin kuukausi
* Jokin muu merkittävä vuosittainen luonnonilmiö (kk ja kesto), esimerkiksi lumen sulaminen, sadekausi, kuivakausi.
* Muu ilmastoon vaikuttava seikka (mantereisuus, mereisyys)

**Taustaksi:**

* Kevät: vuorokauden keskilämpötila yli 0 °C, päivä pitenee
* Kesä: vuorokauden keskilämpötila yli 10 °C
* Syksy: keskilämpötila alle 10 °C, päivä lyhenee
* Talvi: vuorokauden keskilämpötila alle 0 °C.
* Etsi Merentutkimuslaitoksen internet-sivuilta (http://www.fmri.fi/) tietoa jäätilanteesta Itämerellä. Jäätiedotuksen suora osoite on (http://www.ice.fmi/30vuotta.html)
* Ilmatieteen laitoksen tiedotteista www.fmi.fi vuoden
* lämpötiloista ja sademääristä, suorempi osoite on (http://www.fmi.fi/SAA/ILM/tilastot/ka\_karttoja.html).

**3. Maisema muotoutuu**

Hanki kartta tai etsi netistä sopiva

* Tutki oman kuntasi korkokuvaa kartalta.
* Mikä on tutkimasi kunnan korkein kohta ja sen korkeus merenpinnasta, entä matalin?
* Onko korkeusvaihtelu suurta vai pientä?
* Onko alue alankoa vai ylänköä? Mitä kivilajeja kunnassasi on eniten, entä millaista on maaperä?
* Käytä apunasi kartastoa ja www.geologia.fi
* Sijaitseeko kuntasi malmivyöhykkeellä, harjumaisemissa, pohjavesialueella?
* Mitä vaikutusta maaperän ja kallioperän ominaisuuksilla on kuntasi maisemiin, elinkeinoihin, liikenteeseen, rakentamiseen, kulttuuriin tms.?

**Perustiedot jääkaudesta**

Jää **kulutti** (paikoin 2 km paksu jää), **kuljetti** ja **kasasi** sulavesien ja jäätikköjokien mukana maa-aineksia uusiin paikkoihin ja muotoihin. Järjestä näiden kolmen otsikon alle **mahdollisimman järkevästi**: silokalliot, harjut, drumliinit, supat, siirtolohkareet, pohjamoreeni, järvien suuntautuminen luode-kaakkoon, hiidenkirnut, Salpausselät, lustosavikot

Luettele lopuksi tehtävän tekemisen aikana mieleesi tulleita ajatuksia, ongelmia, oivalluksia vaikka ranskalaisin viivoin.

**Tutki oppikirjan tekstiä jääkaudesta**

* 1. Vaikket saisikaan peruskarttaa käsiisi, kartastosta ja kirjan kappaleiden kartoista saat runsaasti tietoa esim. jään pysähtymisjaksoista , harjuista, maaperästä.
  2. Mikäli maasto on sinulle tuttu saatat muistaa esim. hiekkaisia rinteitä, suppia, siirtolohkareita, ”pirunpeltoja” eli muinaisrantoja tai voit ehkä haastatella vanhempiasi esittelemällä heille kirjan maisema- ja piirroskuvia ja pyytämällä miettimään muistavatko he tutkimuskunnastasi jotain vastaavaa.
  3. Miten kunnassasi hyödynnetään kallioperää ja maaperää ja sen muotoja ja jääkauden aikaansaannoksia esim. leirintäalue hiekkadyyneillä (Yyteri), tiet, rautatie, hautausmaan sijainti , pohjavesien suojelualue, pellot savikoilla tai hyvillä hietamailla ja metsämaiden sijoittuminen moreenialueelle, laskettelukeskus kovemman kivilajin huipulla (esim. Koli), soranotto harjusta, tms.

**4. Vesistöt**

Itämeren tytär Läänemeren rannalla

Tuhansien järvien maa

Puhdas, juomakelpoinen ja uimakelpoine vesi ovat tärkeitä ihmisille ja luonnolle. Miten kunnassasi on varmistettu veden saanti, puhtaus ja sen riittävyys?

Piirrä karttaan tai rajaa valmiille kartalle tutkimasi kunnan vesistöt ja vcdenjakajat.

Jatka sitten kunnan vesihuollon selvittämisellä. Tähän saat apua joko netistä tai jos intoa riittää useimmista kunnantoimistoista lähetetään materiaalia pyytäjille. Osoitteeksi käy xxx, kunnantoimisto ja ko. kunnan keskustan postinumero.

Jos teillä on mökki tms kunnassa voit selvittää miten juuri siellä vesihuolto ja vesiensuojelu toimii.

**5. Luonto, maisemat ja elämisen edellytykset**

Sitä kuusta kuuleminen jonka juurella asunto

Valitse sopiva Suomen kartta. Merkitse sille Suomen maisema-alueet ja suuret kaupungit jokaiselle maisema-alueelle.

**Aamukahvi torilla**

kahvi maidolla ja rönttönen voilla

**Lounas**

kermainen tattikeitto ja rukiinen hirvenlihavoileipä

loimutettu lohi, uudet perunat, tomaatti-sipuli salaatti, rakuunaporkkanat

jälkiruuaksi lämmin leipäjuusto lakkahillolla

ruokajuomana piimää

**Päiväkahvi**

kahvi maidolla ja pala mustikkapiirakkaa

**Illalla**

uuniohrapuuro karpalokiisselin kera

**Evääksi**

voita, savumuikkuja, ruislimppua, puolukkamehua

**Mieti** mitkä päivänruuista ovat hyvin tyypillisiä Vaara-Suomen luonnon, maatalouden ehkä kulttuurinkin kannalta.

**Suunnittele** sitten tutkimasi kunnan mahdollisimman tyypillinen ruokalista.

Kerro kotikuntasi tai-maakuntasi nimikkokasveista ja eläimistä sekä niiden esiintymisalueista ja elinvaatimuksista. Mikäli kunnallasi ei ole nimikkolajeja, ehdota sopivia.

Kuvaile kuntasi tyypillisiä maisemia ja kerro mihin maisema-alueeseen kunta kuuluu. Kerro myös kunnan kauneimmista ja kauheimmista alueista.Millaista maataloutta kunnassasi harjoitetaan? Kuuluuko kunta johonkin maatalouden tukiryhmään?

Selvitä metsien määrää kunnassasi. Kasvavatko metsät hyvin vai huonosti? Millainen merkitys metsillä on kunnallesi?

Millaisen lomaviikon järjestäisit ystävällesi kunnassasi. Kuvaile ensin ystäväsi harrastuksia (urheilu, retkeily, taide, ilmailu, hyväntekeväisyys, nikkarointi, ATK tms) ja kiinnostuksen kohteita (arkkitehtuuri, historia, musiikki, kirjallisuus, kasvit, muoti, eläimet tms).

**6. Väestö**

Olen suomalainen <http://nyt.fi/a1305791706604>

* Mitä tiedetään tutkimasi kunnan asutushistoriasta?
* Millaisia ovat maakuntasi tiheimmin asutut kunnat.
* Onko oma kuntasi harvaan vai tiheästi asuttu?
* Kuinka paljon kunnassasi on lapsia ja vanhuksia verrattuna Helsinkiin?
* Onko kuntasi muuttotappio- vai muuttovoittokunta (onko nettomuutto negatiivinen vai positiivinen)?
* Millainen elinkeinorakenne kunnassasi on? Miten se vaikuttaa väestöön?
* Asuuko kunnassasi vähemmistöjä? Millainen heidän asemansa on?

**Käytä apunasi kuntatilastoja**

* Tilastokeskuksen kuntatilastot: <http://tilastokeskus.fi/tup/kunnat/index.html>
* Vertaile kuntia tietokannassa, tee tilastoja ja diagrammeja itse valitsemistasi aiheista: <http://pxweb2.stat.fi/Dialog/varval.asp?ma=Kuntaportaali&ti=&path=../Database/Kuntien%20perustiedot/Kuntien%20perustiedot/&lang=3&multilang=fi>
* Kuntavertailua kartalla: <http://www.kunnat.net/fi/tietopankit/tilastot/kuntanavigaattori/Sivut/default.aspx>

**7. Energia**

* Mistä kuntasi asukkaat saavat/ostavat sähköä?
* Onko kunnassa voimalaitoksia, kaukolämpölaitoksia, lämpökeskuksia, pienvoimaloita? Missä ja millaisia?
* Onko kunnassasi energiansäästöohjelma tai ympäristöohjelma, jossa energiankäytön haittoja yritetään vähentää? Millaisiin toimiin on ryhdytty ja mitä voitaisiin vielä parantaa?
* Millainen joukkoliikenne, pyörätiet yms kunnassasi on?

**8. Teollisuus**

* Taulukossa on lueteltu teollisuuden yleisiä edellytyksiä.
* Täytä taulukon tuotteiden osalta mitä kunkin tuotteen valmistus erityisesti vaatii. Esim. tarvitaan **paljon** työvoimaa **+++**, **jonkin verran** työvoimaa **++**, **erittäin vähän +,** **ei lainkaan -.**
* Lisää taulukkoon Suomen taloudelle tai itsellesi tärkeitä teollisuustuotteita ja täytä taulukkoa niiden osalta.
* Lähetä vastauksenasi kuvaus ”unelmatuotteesta”, joka olisi mielestäsi Suomen kansantalouden kannalta tuottavin ja mahdollisimman ympäristöystävällinen. Perustele valintasi.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | uusiutumattomia raaka-aineita | uusiutuvia raaka-aineita | energiaa | työvoimaa | pääomia | vaativaa koulutusta | monimutkaista teknologiaa | maa-alueita | kuljetuskalustoa | kallista markkinointia | ympäristölupia |
| sahatavaraa huonekaluihin |  |  |  |  |  |  |  |  |  |  |  |
| teräslevyt |  |  |  |  |  |  |  |  |  |  |  |
| virvoitusjuoma |  |  |  |  |  |  |  |  |  |  |  |
| oman kuntasi tuote 1 |  |  |  |  |  |  |  |  |  |  |  |
| oman kuntasi tuote 2 |  |  |  |  |  |  |  |  |  |  |  |
| ”unelmatuote” |  |  |  |  |  |  |  |  |  |  |  |

**S**elvitä mitä teollisuutta tutkimassasi kunnassa tai lähikunnissa on. Luettele toimialoittain: metalliteollisuus, metsäteollisuus (erittele jos pystyt mekaaninen puunjalostus ja paperiteollisuus), elektroniikkateollisuus, kemian teollisuus, tekstiili- ja vaatetusteollisuus, elintarviketeollisuus, muut.

Mainitaanko kuntasi Suomen teollisuuden kärkikuntina sivun 107 kartalla tai tilastossa

Kuinka merkittävä työllistäjä teollisuus on kunnassasi?

Millaisia teollisuuden ympäristöongelmia kunnalle (vesien pilaantuminen, ilmansaasteet, raskasta liikennettä, maisema- melu tms. haittoja)?

Miten teollisuuden ympäristöhaittoja pyritään lieventämään?

**9. Liikenne**

* Ensimmäisessä kartassa, johon piirsit kuntasi sijainnin näkyy varmasti mikä/mitkä ja kuinka kaukana ovat lähimmät suuret kaupungit?
* Kuinka usein bussi tai juna kulkee kuntakeskuksesta lähimpään kaupunkiin, mikä on matkan hinta?
* Miten ihmiset liikkuvat yleensä kunnassasi? (lapset päiväkotiin, kouluun, harrastuksiin illalla, vanhemmat töihin, vanhukset kauppaan, postiin, terveyskeskukseen, tansseihin jne)
* Jos tutkimuskohteesi on isompi kaupunki, hanki julkisen liikenteen reittikartta ja aikataulut.
* Jos mahdollista Aja kunnassasi mahdollisimman pitkä reitti julkisella kulkuvälineellä. Tee raportti matkastasi esimerkiksi äänitiedostoksi.

**10. Kaupungit ja maaseutu**

**Kehityksen tuloksena kaupungeissa erilaiset toiminnot sijoittuvat eri alueille.**  Tutki Helsingin tai tutkimuskuntaasi lähinnä olevan ison kaupungin karttaa ja etsi sieltä:

* liikekeskusta
* sitä ympäröivät kehinä eri aikoina syntyneet asuma-alueet
* tärkeimmät liikenneväylät (kehätiet, ulosmenotiet)
* liikenneväylien varrella sijaitsevat usein teollisuusalueet
* yhtenäisen kaupunkialueen ulkopuolella sijaitsevat lähiöt

Piirrä kaupungin rakenteesta pelkistetty malli, jossa piirrät kunkin alueen muodon ja koon. Käytä lisäksi eri värejä liikekeskustalle, asuma-alueille, liikenneväylille, teollisuusalueille ja kauempana sijaitseville lähiöille.

**Tunnista eri kokoisia keskuksia.**  Kaupungit muodostavat ympäröivien alueiden kanssa eri kokoisten keskusten ja niitä ympäröivien vaikutusalueiden verkoston. Jokaisessa kunnassakin on yleensä useita keskuksia, pienimpiä niistä kutsutaan kyliksi. Ota huomioon, että isossa kaupungissa lähiön ostokeskus palveluineen voi olla jopa kuntakeskuksen kokoinen.

* 1. Etsi taulukossa esitettyjen kaltaisille keskuksille todelliset esimerkkipaikat. Ota esimerkiksi maakunta, jossa kuntasi sijaitsee tai pelkkä tutkimuskuntasi jos saat siitä riittävästi eri kokoisia keskuksia ja tietoja niistä.
  2. Jos et saa riittävästi tietoa tutkimuskunnastasi voit tehdä tämän tehtävän omasta Suomen asuinpaikastasi.
  3. Kuvaile kuntaasi muutaman virkkeen verran vertailemalla hankkimiasi tietoja Suomen kuntaliiton Tilastoja kunnista lehtisen tietoihin Suomen kunnista yleensä.

|  |  |  |  |
| --- | --- | --- | --- |
| **pieni paikalliskeskus** | **kuntakeskus** | **kaupunkikeskus** | **maakuntakeskus** |
| valintamyymälä/kauppa | edelliset | edelliset | edelliset |
| ala-aste | pankki | turkisliike | yliopisto/korkeakoulu |
| huoltoasema | posti | konttorikoneliike | kesäyliopisto |
| grilli tai baari | kirja-, kukka- vaatekaupat | musiikkiliike | keskussairaala |
| kioski | apteekki | akvaarioliike | maakuntakirjasto |
| kampaamo/parturi | autokorjaamo, pesula, alko | kauppaoppilaitos | kaupunginorkesteri |
| sivukirjasto | hammas- ja eläinlääkäri | ammattikoulu | huutokauppatoimisto |
|  | terveyskeskus | sairaala | iso automarket |
|  | TV/radioliike yms erikoisliikkeitä | insinööri- ja mainostoimisto | jäähalli |
|  | yläaste ja lukio | matkatoimisto, autovuokraamo | runsaasti virastoja |
|  | hautaustoimisto, | musiikkiopisto |  |
|  | ravintola/matkustajakoti/hotelli | ammattiteatteri |  |
|  | vero-, tili-,kiinteistövälitys-, hautaus- ja työvoimatoimistot | maakuntalehti |  |
|  | uimahalli | alueradio/paikallisradio |  |
|  | nimismies, pesula, valokuvaamo | käytettyjen tavaroiden liike |  |
|  | paikallislehti |  |  |
|  |  |  |  |

**11. Luonnon ja ympäristösuojelu**

Huom: Tämän osan asioita käsitellään perusteellisemmin 9-luokan toisella biologian kurssilla. Mikäli teet myös biologian kurssin kaiva esiin tehtävävihko. Voit täräyttää useampia kärpäsiä yhdellä iskulla.

**Lista ympäristöongelmista**

* ilmaston lämpeneminen,
* ydinjätteen loppusijoitus,
* harjualeiden luonto,
* Itämeren tila,
* koskien valjastaminen,
* maisemat,
* maatalouden ympäristövaikutukset,
* metsätalouden ja-teollisuuden ympäristövaikutukset,
* energiantuotannon ympäristövaikutukset,
* tuotteen elinkaari ja ympäirstövaikutukset,
* liikenteen ympäirsötvaikutukset,
* toimintojen järkevä sijoittelu, aluesuunnittelu,
* matkailun ympäristövaikutkset,
* luonnonsuojelu,
* Itärajan takaiset ympäristöongelmat,
* lajien häviäminen,
* peltomaan häviäminen rakentamisen alle,
* vesien rehevöityminen,
* pohjavesien pilaantuminen,
* kallioalueiden murskaaminen soraksi

**Lista ongelmien ratkaisukeinoista**

* 1. a. luonnonmuistomerkin rauhoittaminen
  2. b. sinivuokon kaupallisen keräämisen kielto
  3. c. kaupunkien järjestyssääntöjen puistokasvien keräyskielto
  4. d. uhanalaisten lajien listat
  5. e. kalojen alamitat
  6. f. metsästysajat
  7. g. koskiensuojeluohjelma
  8. h. lintuvesiensuojeluohjelma
  9. i. harjujensuojeluohjelma
  10. j. rantojensuojeluohjelma
  11. k. soidensuojelualueet
  12. l. kansallispuistot
  13. m. luonnonpuistot
  14. n. Natura 2000
  15. o. kansainvälinen biodiversiteettisopimus
  16. p. YVA-laki
  17. q. vesiensuojelulaki
  18. r. metsälaki
  19. s. erämaalaki
  20. t. jokamiehen oikeudet ja velvollisuudet
  21. u. kansallispuistot
  22. v. ilmansuojelulaki

Tee yo. kahdesta listasta kokonaisuus esim. laatimalla ajatuskartta, tai pohdiskelemalla ongelmien synnyn aikajärjestystä, tai vaikeusastejärjestystä ja ratkaisukeinoja.

Selvitä onko tutkimuskunnassasi suunnitelmia tai kokemuksia tai päätöksiä ympäristöongelmien hoitamiseksi?

Pohdi myös mikä on yksittäisen kunnan asukkaan osuus ongelmien synnyssä ja ratkaisussa.

Voit myös tehdä tehtävän vain yhden kunnassasi ison ongelman osalta miettimällä sitä kolmesta näkökulmasta:

1. Mikä muutos ympäristössä tapahtui ja miksi?

2. Millainen ongelma siitä syntyi kuntaan ja ehkä kauemmaksikin?

3. Miten ongelma voitaisiin tai miten sitä yritetään ratkaista?

* 1. Minkä ympäristökeskuksen alueella kuntasi sijaitsee? Mikäli sinulla on netti, sivut löytyvät osoitteesta
  2. Minne tavallisen perheen erilaiset jätteet: paperi, sanomalehdet, ruuantähteet, lasipurkit, limutölkit, autonrenkaat, maalintähteet, vanhentuneet lääkkeet, paristot, vanhat vaatteet, säilyketölkit, viini- ja virvoitusjuomapullot päätyvät kunnassasi.
  3. Mitä ympäristön- ja luonnonsuojelun kohteita kunnassasi tai sen lähettyvillä on (isot teollisuuslaitokset, moottoritie, suojelualueet, kansallispuistot, turpeennosto, paljon maataloutta tms). Millaisia ongelmia ja niiden torjuntakeinoja on käytössä.
  4. Kuvaile kaunein ja tärkein maisema kunnassasi

**12. Maankäytön suunnittelu ja kaavoitus**

Hanki tietoja kuntasi tulevaisuuden suunnitelmista ja mahdollisista pulmista (työpaikkojen puute, väestön ikääntyminen, paljon palveluja tarvitsevia vähätuloisia lapsiperheitä, koko talous yhden ison yrityksen varassa tms).

Onko kunnallasi ystävyyskunta jossain muussa maassa?

Mieti itse millainen olisi tulevaisuuden unelma- asuinalue sinun kunnassasi. Millaiseen paikkaan se tulisi suunnitella. Tee suunnitelma opi lisää –tehtävän tapaan. Asukasmäärän voit sovittaa kunnan omien tavoitteiden mukaiseksi.

**Suunnittele unelmiesi asuinalue n. 2000 asukkaalle.**

1. Valitse sopiva alue kunnastasi (tutki kunnan sivuja)

2. Laadi ensin lista asuinalueen suunnittelun tavoitteiksi (ekologisuus, turvallisuus, monikulttuurisuus, monikielisyys, lapsiystävällisyys, hiljaisuus tms mitä itse pidät tärkeinä)

3. Keksi hyvä nimi uudelle alueelle.

4. Piirrä suunnitelmaasi värikoodein

asuntoalueet erilaisille ihmisille ja perheille (omakotitaloja, paritaloja, rivitaloja, pieniä ja isompia kerrostaloja)

kulkuväylät ja parkkipaikat tai säilytystilat (julkiselle liikenteelle, autoille, pyörille, pulkille, vauvanvaunuille, skeittaajille, pyärätuoleille, kävelijöille)

erilaiset palvelut (mieti mitä 2000-3000 ja ehkä lähiympäristönkin asukkaat tarvitsisivat kotiensa lähellä)

julkisia rakennuksia

ulkoilu-urheilu- leikki- kulttuuri- ja muita vapaa-ajan alueita

harrastustiloja, työtiloja

historiallisesti arvokkaiden osien hyödyntäminen

jätehuollon ja energiantuoton vaatimia tiloja (puhdistamo, kaatopaikka, tuulivoimala-alue, aurinkopaneelit, sähkömuuntamot jne) •

**13. Globaali tulevaisuutemme**

Ota maailmankartta ja merkitse siihen tutkimuskuntasi pisteellä. Ala kerätä kartalle nuolia eri maista sen mukaan mitä saat selville:

* mistä maista muuttaneita väestöryhmiä tiedät/tunnet,
* mitä kieliä koulussanne puhutaan ja/tai opiskellaan,
* minkä maalaisia ruoka-tavaroita, esineitä, pesuaineita kaupasta ostetaan (voit käyttää mallina omaa perhettäsi, koska Suomen kaupoissa on aikalailla samat tuotteet joka puolella maata)?
* mihin maahan nykyisellä asuinmaallasi on poliittisesti läheiset/kireät tms aktiiviset välit jne.

Tarkastele karttaasi ja kerro havainnoistasi. Mihin on eniten suhteita, mitkä suhteet vaativat/tuovat eniten hyötyä/haittaa jne?

**14. Arvioin itse opiskeluani**

* Usein ajattelemme, että maantiedon oppiminen on tietokilpa –tyyppisten tietojen lisääntymistä. Se on paljon, paljon muutakin.
* Opit toivottavasti myös ajattelun taitoja:
* havaintojen tekoa, vertailua, järjestämistä , luokittelua, riippuvuussuhteiden ymmärtämistä, loogista päättelyä ja kaiken lopuksi tietojen ja taitojen soveltamista tarvitsemiisi tilanteisiin.

|  |  |  |
| --- | --- | --- |
| Olenko edistynyt ajattelun taidoissa? | Missä tehtävässä huomasit oppimista? | Kuinka paljon edistyit? (1-5)  1.kiinnostuin  2. muistin ennestään  3. tajusin uutta  4. tunnen hallitsevani tarpeellisen  5. uusia kysyyksiä nousi mieleeni |
| Miellekartan kehittyminen | Itämeri-kartta |  |
| Kartan käyttö |  |  |
| Tiedon hankinta |  |  |
| Ennestään tuttujen asioiden kytkeminen uusiin yhteyksiin |  |  |
| Diagrammien teko ja tulkinta |  |  |
| Vertaileminen |  |  |
| Päättelytaito |  |  |
| Tiedon soveltaminen |  |  |
| Ongelman ratkaisutaidot |  |  |

**Arvioi työskentelyäsi kouluarvosanoin**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 10  Tämä on minun lajini! | 9  Panin parastani | 8  Olen tyytyväinen itseeni | 7  Menettelee | 6  Paremminkin voisi tehdä | 5  Rimaa hipoen | 4  Ei kerta kaikkiaan sujunut. |  |  |  |
| tartuin työhön |  |  |  |  |  |  |  |  |  |  |
| tehtävien teko sujui |  |  |  |  |  |  |  |  |  |  |
| kartan tutkiskelu |  |  |  |  |  |  |  |  |  |  |
| ulkomailla asujan omien tehtävien teko |  |  |  |  |  |  |  |  |  |  |
| omat keksinnöt |  |  |  |  |  |  |  |  |  |  |
| kunta tutkimus |  |  |  |  |  |  |  |  |  |  |
| netissä kalastelu |  |  |  |  |  |  |  |  |  |  |
| maailman tapahtumien seuraaminen |  |  |  |  |  |  |  |  |  |  |

**Pohdi ylläolevan taulukkosi avulla**

* 1. 1. Mikä oli hyödyllisintä/parasta/hauskinta tässä kurssissa?
  2. 2. Entä tylsintä, turhinta tai muuta masentavaa?
  3. 3. Millaiset työt olivat opettavaisimpia?
  4. 4. Oletko verrannut taitojasi ikätovereihisi? Miltä vaikuttaa?
  5. 5. Arveletko pärjääväsi näillä tiedoilla ja taidoilla?

**Kuntatutkimuksen tekemisen arviointia kouluarvosanoilla**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 4 | 5 | 6 | 7 | 8 | 9 | 10 |
| Tunnelma työn aikana |  |  |  |  |  |  |  |
| Työn aihevalinnan sujuminen |  |  |  |  |  |  |  |
| Tarvittavien tietojen löytäminen |  |  |  |  |  |  |  |
| Oppikirjan käyttö tietolähteenä? |  |  |  |  |  |  |  |
| Internetin merkitys tietolähteenä? |  |  |  |  |  |  |  |
| Kartaston merkitys |  |  |  |  |  |  |  |
| Ulkopuolisten avun määrä |  |  |  |  |  |  |  |
| Työn asiasisältö nyt |  |  |  |  |  |  |  |
| Työn ulkoasu? |  |  |  |  |  |  |  |
| Tyytyväisyys tulokseen |  |  |  |  |  |  |  |

**Kuntatutkimuksen arviointi**

Arvioidaan kuntatutkielma rastittamalla kouluarvosana, joka parhaiten vastaa kutakin osa-aluetta. Loppuarvosanaksi muodostuu näiden keskiarvo.

**Opettaja arvioi tutkielmaasi seuraavasti**

|  |  |  |  |  |  |  |  |
| --- | --- | --- | --- | --- | --- | --- | --- |
| Arvosanamme/ | 4 | 5 | 6 | 7 | 8 | 9 | 10 |
| Työn jäsentelyn selkeys |  |  |  |  |  |  |  |
| Sisällön runsaus/laatu |  |  |  |  |  |  |  |
| Karttojen määrä ja selkeys |  |  |  |  |  |  |  |
| Diagrammien määrä ja selkeys |  |  |  |  |  |  |  |
| Omakohtainen ote näkyy |  |  |  |  |  |  |  |
| Käytettyjen tietolähteiden merkitseminen lähdeluetteloksi |  |  |  |  |  |  |  |
| Työn ulkoasu |  |  |  |  |  |  |  |